

**Ο Αντιπρόεδρος του ΚΟΑ συνεχάρη τον Ηλία Γεωργίου**

Στο προπονητικό κέντρο της Ενόργανης Γυμναστικής που εγκαινίασε στις αρχές του καλοκαιριού ο Κυπριακός Οργανισμός Αθλητισμού, βρέθηκε ο Αντιπρόεδρος του ΚΟΑ Κωστάκης Κουκκουλλής την Τετάρτη 10 Αυγούστου.

Εκεί είχε την ευκαιρία να συναντήσει τον Ηλία Γεωργίου και να τον συγχαρεί για τις μεγάλες επιτυχίες του στους πρόσφατους Κοινοπολιτειακούς Αγώνες, από τους οποίους επέστρεψε με ένα χρυσό και ένα χάλκινο μετάλλιο, στο Μονόζυγο και στο Σύνθετο Ομαδικό αντίστοιχα.

Ο Κωστάκης Κουκκουλλής, ο οποίος βρέθηκε στο προπονητικό κέντρο την Τετάρτη, διαβεβαίωσε τον Ηλία Γεωργίου και τον προπονητή του Παναγιώτη Σιήηππη, ότι ο Κυπριακός Οργανισμός Αθλητισμού θα συνεχίσει να βρίσκεται στο πλευρό της Ενόργανης Γυμναστικής και να προσφέρει στους αθλητές τις καλύτερες συνθήκες προετοιμασίας.